Datum: 13.12.2018

Spoštovani,

objavljamo odgovore na zastavljena vprašanja gospodarskih subjektov za javno naročilo št. JHL-35/18 Nakup higienskega materiala, ki smo jih prejeli preko Portala javnih naročil.

VPRAŠANJE:

Spoštovani, v 3. členu vzorca Okvirnega sporazuma je določeno, da so cene fiksne za celotno obdobje trajanja okvirnega sporazuma -36 mesecev. 75% cene izdelkov iz higienskega papirja sestavlja cena surovine t.j. celuloze, pri čemer cena reciklaže (predelana vlakna) sledi cenam celuloze. Glede na dogajanja na trgu celuloze v zadnjih 18 mesecih in turbulentnimi napovedmi za naprej, je garancija cen s strani dobaviteljev, za 3 letno obdobje izjemno tvegana oz. neresna, saj napovedi za koliko se bodo gibale cene navzgor ni. Zato ponudniki ne morejo napraviti ustreznih izračunov.

V izogib morebitnim predčasnim odpovedim pogodbe s strani izbranega ponudnika, zaradi neizpolnitve obveznosti po 3. členu Okvirnega sporazuma, predlagamo, da naročnik dopolni Okvirni sporazum skladno s 5. členom Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja in kot podlago za valorizacijo uporabi faktor, ki je v neposredni ekonomski zvezi s predmetom okvirnega sporazuma (indeks cen celuloze na svetovnem trgu po poročilu EUROSTAT).

ODGOVOR:

Naročnik spreminja razpisno dokumentacijo za sklop št. 1 na način:

* spremeni se drugi odstavek 3. člena osnutka okvirnega sporazuma tako, da se navedeno besedilo črta in se ga nadomesti z naslednjim besedilom: *»Cene na enoto, navedene v ponudbenem predračunu, so v času veljavnosti okvirnega sporazuma fiksne in se ne spreminjajo pod nobenim pogojem, razen pod pogoji in na način, naveden v tretjem a (3a.) členu tega okvirnega sporazuma.«*
* v osnutek okvirnega sporazuma se doda nov (3a.) člen, ki se glasi (velja za sklop 1):

*»Povišanje cen iz ponudbenega predračuna prodajalca se lahko, v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04), prvič izvede:*

* + *po preteku enega (1) leta od sklenitve tega okvirnega sporazuma in*
	+ *ko kumulativno povečanje indeksa cen »Proizvodnja celuloze, papirja in kartona« (C171 Manufacture of pulp, paper and paperboard) za področje evropske unije (European Union - current composition), po podatkih statističnega urada Evropske unije (EUROSTAT), preseže štiri odstotke (4%) vrednosti, šteto od preteka enega (1) leta od sklenitve tega okvirnega sporazuma.*

*Nadaljnja povišanja cen se lahko izvedejo, ko kumulativno povečanje indeksa cen »Proizvodnja celuloze, papirja in kartona« (C171 Manufacture of pulp, paper and paperboard) za področje evropske unije (European Union - current composition), po podatkih statističnega urada Evropske unije (EUROSTAT), ponovno preseže štiri odstotke (4%) vrednosti od zadnjega povišanja cen.*

*Vsako povišanje cen lahko znaša največ osemdeset odstotkov (80%) povečanja indeksa cen.*

*Prodajalec mora pred uveljavljanjem spremembe cen predložiti kupcu zahtevek za spremembo cen z dokazili o upravičenosti predlagane spremembe. Kupec se mora s spremembo cen strinjati, kar bo potrdil s pisnim soglasjem ter s sklenitvijo aneksa k okvirnemu sporazumu.*

*V primeru znižanja dogovorjenega indeksa cen, se določila tega člena smiselno uporabljajo tudi za znižanje cen iz ponudbenega predračuna prodajalca.«*

VPRAŠANJE:

Sklop 1: higienski papirnati proizvodi Pozicija 2 (toaletni papir mini jumbo role): ali lahko ponudimo rolo širine 9,1 cm.

ODGOVOR:

Da.

Ponudniki morajo pri pripravi ponudbe upoštevati odgovor na vprašanje in spremembo razpisne dokumentacije z dne 13.12.2018, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila